[{"text_idx": "#000003", "text": "Ku\u0308lli Taro: valitsus ei saa vastutust vaid ametnike o\u0303lgadele veeretada"}, {"text_idx": "#000006", "text": "Majandusteadlased on juba kahtluse alla seadnud, kas praegu on u\u0308ldse o\u0303ige aeg ka\u0308rpimiseks. Ent pikas perspektiivis siiski no\u0303ustutakse, et riigi tulud ei kata enam kuidagi kulusid ja see ei ole ja\u0308tkusuutlik."}, {"text_idx": "#000007", "text": "Laiemalt riigisektori kokku to\u0303mbamisest ra\u0308a\u0308giti aktiivselt 2015. aasta riigikogu valimiste eel ja ja\u0308rel, kui hoogu said erinevad riigireformi ettepanekud. Tollal oli ta\u0308helepanu riigipalgaliste to\u0308o\u0308tajate, dubleerivate tegevuste ja bu\u0308rokraatia va\u0308hendamisel."}, {"text_idx": "#000008", "text": "Peamine eesma\u0308rk polnudki niivo\u0303rd kulude ka\u0308rpimine kui to\u0308o\u0308 parem ja efektiivsem korraldamine. Rahvastiku va\u0308henemine, to\u0308o\u0308jo\u0303upuudus ja to\u0308o\u0308jo\u0303u kallinemine panevad valitsussektori tugeva surve alla."}, {"text_idx": "#000010", "text": "Aga asutuste liitmise vo\u0303i mo\u0303nede administratiivsete u\u0308mberkorraldustega ei saavuta suurt muutust, kui sellega ei kaasne po\u0303himo\u0303tteliste valikute tegemine: mida teha, kuidas teha ja mida mitte teha. Ja mulle tundub, et need po\u0303himo\u0303ttelised valikud on tegemata ka seekordses kokkuhoiuplaanis. U\u0308ksnes tugiteenuste konsolideerimise, IT-lahenduste juurutamise vo\u0303i kinnisvarahalduse tsentraliseerimise arvelt kokku hoidmine pole siiani o\u0303nnestunud. Seda on kinnitanud ka riigikontrolli auditid."}, {"text_idx": "#000011", "text": "Eelmisel ku\u0308mnendil vedasin riigireformile sisendi andmiseks mitut analu\u0308u\u0308si. Mo\u0303ned o\u0303ppetunnid tollastest leidudest va\u0308a\u0308riks ehk meeldetuletamist."}, {"text_idx": "#000013", "text": "\"Uus hoone vo\u0303i IT-su\u0308steem ta\u0308hendab tulevikus oluliselt rohkem kulusid, mida hiljem ja\u0308lle kokku hoidma tuleb hakata.\""}, {"text_idx": "#000015", "text": "Ometi on ja\u0308rjest kriitilisem to\u0308o\u0308tajatele va\u0308a\u0308rika ja konkurentsivo\u0303imelise palga maksmine. Aastaid pu\u0308u\u0308takse jo\u0303udumo\u0308o\u0308da eesliinito\u0308o\u0308tajatesse panustada. Mo\u0303ju reaalsele palganumbrile pole aga piisav."}, {"text_idx": "#000017", "text": "Tegevuskulude ka\u0308rbe tabab eriti teravalt neid asutusi, millel pole vo\u0303imalik tegevusi a\u0308ra ja\u0308tta vo\u0303i edasi lu\u0308kata. Peaprokuro\u0308ri ja kohtute esimeeste mure on seega to\u0303sine. Nad ei saa oma asutuste to\u0308o\u0308koormust valida. Ei saa ja\u0308tta kuritegu uurimata vo\u0303i kohtuasja lahendamata. Ei saa ka teenust sisse osta va\u0308listoetuste arvelt."}, {"text_idx": "#000019", "text": "Ja\u0308a\u0308b mulje, et enamikus valitsemisalades on ka\u0308rpeu\u0308lesande ta\u0308itmine delegeeritud ministeeriumi valitsemisala asutuste juhtidele. Juhtimisotsustel suurtes asutustes, nagu kaitseva\u0308es vo\u0303i politsei- ja piirivalveametis on mo\u0303ju kogu valitsussektori kuludele to\u0303esti suur. Aga iga juht saab otsuseid teha u\u0308ksnes oma asutuse sees."}, {"text_idx": "#000020", "text": "Ainult sellest ei piisa. Valitsus ei saa ko\u0303rvale ja\u0308a\u0308da ega vastutust vaid ametnike o\u0303lgadele veeretada. Ajakirjandus kaldub su\u0308venemata igale u\u0308mberkorraldusele kurjakuulutava pealkirja panema, justkui midagi asendamatut pannakse ja\u0308lle kinni. Kui poliitikute na\u0308rv vastu ei pea, ei tule u\u0308hestki kokkuhoiuplaanist midagi mo\u0303istlikku ja vajalikku va\u0308lja."}, {"text_idx": "#000021", "text": "\"Kui juhid, siis juhi!\" ko\u0303las u\u0308ks hiljutine liikluskampaania. Samasugune hu\u0308u\u0308dlause sobiks aga hoopis teises kontekstis suurepa\u0308raseks pealkirjaks mo\u0303nele juhtimiso\u0303pikule."}, {"text_idx": "#000023", "text": "ERR.ee vo\u0303tab arvamusartikleid ja lugejakirju vastu aadressil [email protected]. O\u0303igus otsustada artikli vo\u0303i lugejakirja avaldamise u\u0308le on toimetusel."}, {"text_idx": "#000024", "text": "Toomas Peterson: kohalikud valimised on la\u0308bi, nu\u0308u\u0308d on aeg teha riigireform"}, {"text_idx": "#000025", "text": "Heikki Ma\u0308ki: riik paneb keskmise palga no\u0303udega vastutuse ettevo\u0303tja o\u0303lule"}, {"text_idx": "#000026", "text": "Kalle Koop: na\u0308ib, et valitsuse hinnangul on Eestis liiga turvaline elada"}, {"text_idx": "#000027", "text": "Jaak Aaviksoo: ha\u0308da eelarve pa\u0308rast"}, {"text_idx": "#000028", "text": "Madis Mu\u0308ller: vajame ja\u0308rgmises kriisis ja\u0308lle puhvreid"}, {"text_idx": "#000029", "text": "Ringa Raudla: mu\u0308u\u0308did Eesti eelarvepoliitikas"}, {"text_idx": "#000038", "text": "Metsoja: kaitseka\u0308rbete eest vastutab kaitseminister, mitte kaitseva\u0308e juht"}, {"text_idx": "#000041", "text": "To\u0303nis Saarts: va\u0308heto\u0303ena\u0308oline maksudebatt ja rajaso\u0303ltuvuse taak"}, {"text_idx": "#000043", "text": "Annela Anger-Kraavi: kliimakriis \u2013 kas ideoloogia vo\u0303i teadus?"}, {"text_idx": "#000044", "text": "Harri Tiido: no\u0303ukogude inimesest ehk homo sovieticusest"}, {"text_idx": "#000061", "text": "Roop Estonia juurdeehitusest: arvan, et 20 aastat otsustamisega ei la\u0308he"}, {"text_idx": "#000062", "text": "Kliimavoliniku kandidaatidel vajaliku enamuse toetust ei ole"}]